ابجف اعذارك اتطلعني يمته
ضجت كلش امس من فكرت بيك
ضربت الليل بالصفنه وكسرته
امن اغمض عيني جنت اكبالك ابيوم
اشوفك من وره الجفن الطبكته
موبس ليل لاصدكني يهواي
النهار وداعتك بعدك سهرته
مكانك عفته فارغ حقه لوضاج
لان وياك شافك مااخذته
يل ابعيد اقترب من يمي لو جيت
وشوف اشكد دمع لجلك نثرته
وجهك ابد من اعيوني ماطاح
رغم يمي انت كلبك ماتركته
افز من السهر جي كمت مانام
امن احلم بيك وصرخ وينك انته
انسى اتنفس امن اذكرك ضليت
هواك اشلون جافيت وكطعته
الترافه البيك من ابعيد تنشاف
علي بعدك لذالك ماحملته
العشك سيطر علي مااكدر انساك
صوجي ابكلبي من شفتك زرعته